Datum: 16. 5. 2025

Spoštovani,

naročnik objavlja odgovore na vprašanja gospodarskih subjektov za javno naročilo št. **ŽALE-11/25** **Sukcesivna izdelava in dobava svečanih oblačil in dodatkov ter zaščitnih oblačil,** ki so bila naročniku posredovana preko Portala javnih naročil.

VPRAŠANJE:Datum prejema 14.5.2025 11:12

Spoštovani, zanima nas ali je zeleno javno naročanje zajeto le v 2. sklopu razpisa? Ali bi bilo mogoče, da se zeleno naročanje prenese na kakšen drug artikel, saj ne moremo pridobiti ustreznega certifikata za artikel polo majica kratek rokav ženska - cvetličarna? Hvala za odgovor.

ODGOVOR:

Naročnik način vključitve okoljskih vidikov v predmet javnega naročila, s katerimi izpolnjuje cilje zelenega javnega naročanja, ne spreminja.

VPRAŠANJE:Datum prejema 14.5.2025 10:37

Pozdravljeni. Naše vprašanje se nanaša na certifikate (omenjen OECO-TEX 100).

1. Potrebujemo za vsak artikel ločen certifikat?

2. Ali je kaj važno kakšen datum je na njem?

3. Če slučajno ne dobimo vseh certifikatov ali se lahko predloži kasneje, če bomo najugodnejši ponudnik? Določeni ponudniki blaga nam namreč ne želijo predati certifikatov brez nakupa večjih količin blaga.

Najlepša hvala za Vaš odgovor.

ODGOVOR:

1. Ponudnik mora za vsak artikel predložiti ločen certifikat. V kolikor ponudnik za več artiklov ponudi enako/identično blago, je lahko predložen samo en certifikat. V tem primeru ponudnik na certifikatu označi/zapiše na katero blago/postavko ponudbenega predračuna se ta certifikat nanaša.

2. Ponudnik mora predložiti veljaven certifikat, ki se nanaša na posamezni ponujen artikel.

3. Ponudnik s priloženim certifikatom za blago izkaže izpolnjevanje zahteve naročnike in konkretizira predmet svoje ponudbe, ki se po roku za predložitev ponudbe ne sme spreminjati ali dopolnjevati. Ponudnik predloži certifikat ob predložitvi ponudbe, skladno z določili razpisne dokumentacije.

Lepo pozdravljeni!

JAVNI HOLDING Ljubljana, d.o.o.

Sektor za javna naročila